 Hicho ni kipigo cha kwanza kwa JKU tangu kuanza Ligi Kuu msimu huu, ambapo timu hiyo ilicheza bila kocha wake Malale Hamsini, ambaye amekuwa akihusishwa na timu ya Ndanda FC ya Mtwara.Bao hilo pekee katika mchezo huo lilifungwa dakika ya 59 na Said Ahmed na kuibua shangwe kwa wachezaji na mashabiki wa Miembeni.Pamoja na JKU kufungwa, lakini bado wanaendelea kuongoza msimamo wa ligi hiyo wakiwa na pointi 28, wakati miembeni imefikisha pointi 14 na kukaa nafasi ya saba kutoka 12 na kuzishusha timu za Kipanga, Kijichi na Jang’ombe Boys.